Érguete

Érguete é unha entidade sen ánimo de lucro con sede na cidade de Vigo, que xurdiu en 1984 como iniciativa dun grupo de nais, lideradas por Carmen Avendaño, que tiñan en común a drogodependencia dalgúns dos seus fillos ou fillas. 

A asociación legalizouse en 1985 e a súa loita centrouse na denuncia do narcotráfico e a demanda de recursos profesionais, públicos e de tratamento da drogodependencia.

miniatura|Carmen Avendaño, fundadora de Érguete.

 Traxectoria 
Érguete ten fins de interese xeral para a comunidade, encamiñados a facilitar a incorporación sociolaboral de persoas en risco ou situación de exclusión social, cunha metodoloxía de traballo fundamentada na inserción e a prevención. Traballan por xerar oportunidades e prestar servizos, además de fomentar hábitos de vida saudables, tendo sempre en conta a perspectiva de xénero.

Comezaron proporcionando asistencia xurídica e social, máis as persoas precisaban acompañamento na súa incorporación sociolaboral. Deste xeito, foi como se creou a Fundación Érguete-Integración ano 1999, da man de asociación Érguete.

 Programas de intervención 
A asociación dispón de  seis programas de intervención:

 Prevención: é o programa de información e orientación dirixido ao colectivo educativo, incluíndo familias, alumnado e profesorado. Pretende anticiparse ás posibles situacións de risco ante o consumo de drogas e de máis adicións. Abrangue desde o tempo de lecer, estudos, cultura, deportes e social en xeral, fomentando boas prácticas de vida saludable e unha ampla rede de apoio.

 SIORT: é un Servizo de Información e Orientación Socio-Xurídica integral dentro do eido das condutas adictivas de de risco.miniatura|Ventura Fernández Fariña, fundador de Érguete O Grove.

 O programa Vivendas de apoio está composto por tres vivendas de Vigo, onde se levan a cabo actuacións programadas con persoas en risco de exclusión social, para darlles a oportunidade dun axuste persoal e incorporación á sociedade.

 Mírate: é un programa con perspectiva de xénero, dirixido as mulleres privadas de liberdade. Cunha intervención socioeducativa, trátase de mellorar a súa calidade de vida. Ten lugar no Centro Penitenciario da Lama e nas instalación da Asociación.

 O PFIS, un programa de intervención socioeducativa para: menores con problemas de conduta, en situación de cumprimento de medidas xudiciais e sen protección ou por sancións administrativas por tenencia de cánnabis; persoas adultas que están a cumprir condenas en prisión en 2º grao penal, en 3º grao penal, en réxime de semiliberdade e/ou con medidas alternativas á privación de liberdade. Proporcionan unha intervención individualizada de cara a reeducación e reinserción social.
 O AUTO-T, é un programa no que participan persoas internas clasificadas en primeiro grao das prisións da Lama (Pontevedra) e Teixeiro (A Coruña), no que se lles dan ferramentas para afrontar a vida con autonomía e confianza, para resolver conflitos e situacións persoais sen violencia. O obxectivo é a reinserción persoal e social.

 Actividades 
Décadas despois da súa fundación, Érguete pon o foco nas novas tecnoloxías, os móbiles, as redes sociais e a internet,  procurando asesorar ás familias fronte a ameaza da adicción dixital.

No ano 2025, con motivo do corenta aniversario da asociación, organizaron diversas actividades para todo o ano, lembrando a loita contra a drogadición e o seu legado.

A exposición Érguete. La huella e las madres, un grito que cambió la sociedad, inaugurada en febreiro de 2025, no Museo MARCO de Vigo, ademais das obras de arte contemporánea que participan nela, pon en contexto a época que deu orixe á asociación, mostrando materiais gráficos, obxectos e documentos de arquivo empregados nas súas denuncias contra os narcotraficantes.As comisarias da exposición, Violeta Janeiro Alfageme e Mariña Carrasco salientaron que para elas foi moi importante ese proxecto, tendo como referentes esas nais, iniciadoras de Érguete.

 Premios e recoñecementos 
Ao longo da súa traxectoria a Asociación Érguete e a Fundación Érguete foron recoñecidas con numerosos premios:

 1997: Premio León Felipe contra la droga.

 2007: Medalla Castelao, da Xunta de Galicia.
 2021: Medalla de bronce al mérito social penitenciario, do Ministerio do Interior.
 2023: Premio Boas prácticas en servizos sociais, da Deputación da Coruña.

Notas

 Véxase tamén 
Outros artigos

Carmen Avendaño

 Ligazóns externas 

 Fundación Érguete-Integración.
 Asociación Érguete-Vigo .

Categoría:Asociacións de Galicia
Categoría:Vigo
Categoría:Medallas Castelao
Categoría:Vigueses distinguidos